Муниципальное бюджетное общеобразовательное учреждение

«Шаймурзинская основная общеобразовательная школа имени Г.Айги»

Батыревского района Чувашской Республики

|  |  |
| --- | --- |
| Принята на педагогическом советеПротокол № 17 от 30.08. 2016 г. | Утверждена Приказом директора школы№ 60- о от 01.09. 2016 г. |

**Рабочая программа**

**по чувашскому языку для 1-4 классов**

 Разработали учителя

 начальных классов

 Ершова Наталия Павловна

 Антонова Татьяна Владимировна

Еремеева Вера Петровна

Никитина Валентина Александровна

д.Шаймурзино - 2016 г.

**Чăваш чĕлхи**

**ĂНЛАНТАРУ ÇЫРĂВĔ**

 Ку программǎна «Тăван чĕлхепе литература вулавĕн тĕслĕх программисем. Чăваш шкулен 1-4 классесем валли». М. К. Волков, Л. П. Сергеев, Т. В. Артемьева, О. И. Печников, А. Р. Кульева.- Шупашкар, Чăваш Республикин вĕрену институчĕн издательство центре, 2013- 80 с. тĕпе хурса йĕркеленĕ.

Программāн тĕп тĕллевĕ: ачасен пуплевĕпе āс-хакāлне аталантарнā май ачасене ансат мелпе пуçласа хутла вĕрентесси.

Тăван чĕлхе программи виçĕ пайран тăрать: 1) вулама-çырма вĕрентесси, класри тата класс тулашĕнчи вулав çине таянса пуплеве аталантарасси; 2) вулавпа çыхăнуллăн пуплеве аталантарасси; 3) пуплеве пур енлĕн аталантарнă иай чĕлхе пулăмĕсемпе ансат паллаштарасси, пуплеве тишкерме вĕрентесси. Çак виçĕ пая пуплеве аталантарас тĕллев пĕрлештерсе тăрать. Çапла вара, тăван сăмахлăха вĕрентни кирлĕрен те кирлĕ ăслайсемпе хăнăхусене алалантарса çирĕплетессипе тÿррĕнех çыхăнмалла. Çав ăслайсемпе хăнăхусем шутĕнче – ăнланса вуласси тата тăнласси, çыхăнуллă калаçасси, çырасси. Çавăнпа пĕрлех ачасене чĕлхе ăслăлăхĕпе литература пĕлĕвĕн ансат ăнлавĕсемпе паллаштарнă май харпăр хăйĕн тата юлташĕсен пуплевне сăнас, чĕлхе илемне туйса ăна тарăнрах пĕлес туртăмне амалантармалла. Пĕтĕм халăх усă куракан литература чĕлхин сасă тытăмĕпе, сăмах пуянлăхĕпе, морфологи тата синтаксис мелĕсемпе паллаштарнă хушăрах вĕсене вырăнти калаçу уйрăмлăхĕсене курма та вĕрентмелле.

 Ача пуплевĕнчи тĕп ĕç-хĕлсене (тăнлассине, калаçассине, вулассине, çырассине) аталантарса пынипе пĕрлех тăван чĕлхе вĕрентнĕ чух пуçламăш шкулта çакăн пек пысăк та пархатарлă тĕллевсене пурнăçламалла:

 - вĕренекенсен çынлăх туйăмĕсене вăйлатмалла, пурнăçа юратма, ырра шанса тăма тата хăйсене те ырă кăмăллă, сăпайлă пулма хăнăхтармалла;

 - ачасем таврари пурнăç, этемпе çут çанталăк çинчен мĕн пĕлнине анлăлатмалла;

 - вĕсен çыхăнуллă тата сăнарлă шухăшлавĕпе асне, асăмлас хевтине аталантармалла;

 - вĕренÿ ĕç-хĕлне лайăхрах хăнăхтарса, унăн ăслайĕсене «алла илме» май памалла; вĕренÿ вăхăчĕпе перекетлĕ усă курма, харпăр хăй тĕллĕн ĕçлессин ансатрах мелĕсене чухлама вĕрентмелле;

 - тăрăшуллă та тимлĕ вĕренме, пĕлÿпе пурнăç тĕслĕхĕсен çăл куçĕпе – кĕнекепе кăсăкланма хăнăхтармалла.

 Программăри вĕренÿ материалĕпе вĕрентÿ меслечĕсем ачасене çирĕп пĕлÿсемпе ăслайсем, кирлĕ хăнăхусем паччăр тесен дидактикăн тĕп принципĕсене асра тытса вĕренÿ ăнланулăхĕпе кăсăклăхне, çыхăнулăхĕпе тĕллевлĕхне ялан пурнăçласа пымалла.

 **ВĔРЕНΫ ПРЕДМЕЧĔН ПĔТĔМĔШЛЕ ХАРАКТЕРИСТИКИ**

Чĕлхене ансат тишкересси, терминсемпе усă курасси:

 Пуплеве пур енлĕн аталантарасси вулас, çырас, çыхăнуллă калаçас, тăнласа ăнланас мехелсене куллен вăйлатни çинче никĕсленсе тăрать. Шăп çавăнпа ĕнтĕ тăван чĕлхе урокĕсенче çыхăнуллă текстпа ĕçлесси тĕп вырăнта пулмалла. Ăчасем ăна вуласа е тăнласа ун тăрăх калаçаççĕ, хăйсем текст хайлаççĕ, çыру хăнăхтарăвĕсем пурнăçлаççĕ.

Уçăмлă çырас тата калаçас мехеле аталантарасси çак пуплев ĕç-хĕлĕсене çĕнĕрен тепрер хут пурнăçланипе çеç çыхăнмасть. Кашни урокрах ачасен пуплевĕн тĕрлĕ енне, вĕсен чĕлхе мулĕн тĕрлĕ сийĕпе усă курма пĕлнине çине- çинех çирĕплетсе, анлăлатса пымалла. Сасăсене тĕрĕс калас, вĕсене çырура палăртас ăсталăха куллен якатмалла.

Паянхи орфографи правилисем икĕ никĕс çине тĕренеççĕ. Тĕп чăваш чĕлхинчи сăмахсене чăн чăвашла, «каланă пек (атте, анне, атă, пăтă, упа, эпир, аппа) çыраççĕ. Вырăс чĕлхинчен «урăхлатмасăр» илнĕ сăмахсене- «вырăсла» (парта, медаль, баян, колхоз, завод, фабрика). Савна шута илсе ачасен сăмах йышне пуянлатнă май вырăс чĕлхи урлă кĕнĕ сăмахсене туйма, вĕсене мĕнле çырнине асăрхама вĕрентмелле.

Пуплеве аталантармалли тепĕр ăслай- ачасем тăван чĕлхери морфологи мелĕсемпе, урăхла каласан, сăмахсен тĕрлĕ формипе усă курма пĕлнине куллен лайăхлатасси.

Морфологи формисемпе усă курма пĕлни синтаксис мелĕсемпе тĕрĕс усă курма вĕрентес ĕçре пулăшать. Шкула тин çеç çÿреме тытăннă ачан пуплевĕ морфологи формисем енчен кăна мар, сăмах майлашăвĕсемпе предложенисен калăпĕçем тĕлĕшĕнчен те чухăнрах. Шухăша тĕрĕс ăнланма, ăна уçăмлăн палăртма хăнăхтарас тесен пуçламăш классенче вĕренекенсен тĕрлĕ калăплă сăмах майлашăвĕпе, предложенипе усă курма вĕрентмелле, вĕсен пуплевĕн синтаксисне аталантармалла. Ку тĕллеве пурнăçласси чĕлхе ăслăлăхне ятарлă вĕрентнипе мар, урокран урока туса пыракан тĕллевлĕ хăнăхтарусем пулăшнипе пулса пымалла. Самрăксен чĕлхи тÿрккес те кăнттам ан пултăр тесег вĕсене хутшăнура ырă та евĕк пулма вĕрентмелле, чĕлхемĕрпе пĕлсе те сисĕмлĕ усă курма хăнăху памалла. Сапла вара, чĕлхе культури, стилистики- тăван чĕлхе урокĕсенче тимлемелли тепĕр пысăк тĕллев. Ку тĕллев çыхăнуллă пуплеве вĕрентессипе пĕ килет.

Пуплеве аталантарассин тепĕр енĕ вăл- ачасене пуплеве тишкерме хăнăхтарни, урăхла каласан, чĕлхе тишкерĕвне вĕрентни. Ку вăл пуплеве фонетикăпа графика, орфографипе пунктуаци, морфологипе синтаксис, сăмах тытăмĕпе сăмах пулăвĕ енчен ансаттăн тишкерессипе çыхăнать.

Чĕлхери ансат пулăмсене тишкернĕ май ачасен елхе ăслăлăхĕн терминĕсемпе паллаштарса вĕсене ăнланма, вĕсемпе усă курма вĕрентмелле. Терминсемпе усă курма вĕрентесси- ерипен, васкамасăр туса пымалли ĕç. Вăл пуплеве аталантарассине кансĕрлемелле мар. Терминсемпе усă курма вĕрентесси вулассипе, тăнлассипе, калаçури йăнăшсене асăрхаса тÿрлетессипе çăмăллăн çыхăнать. Терминсене ытларах чух чĕлхе ăслăлăхĕн определенийĕсемсĕрех, лексика мелĕпе ăнлантармалла. Вĕсем ачасен пуплевĕнче тĕрлĕ хăнăхтару тунă май çирĕпленсе пымалла. Ачасен вĕренÿри ÿсĕмне терминсемпе усă курма пĕлнине тĕпе хурса мар, пуплевĕн (вуласси, çырасси, ăнкарса тăнласси, çыхăнуллăн калаçасси) аталану шайне мала хурса хакламалла.

Ятарлă хăнăхтарусем тунă май вĕренекенсем сăмахăн сасă тытăмне ăнкарма, вăл сыпăксене пайланнине асăрхама, унăн пĕлтерĕшлеĕ пайĕсене уйăрма хăнăхаççĕ, пуплев пайĕсемпе, вĕсен паллăрах формисемпе, предложени тĕсĕсемпе, предложени членĕсемпе, тĕрĕс çырмалли йĕркепе паллашаççĕ, чĕлхе материалне ушкăнлама, танлаштарма, пĕтĕмлетме хăнăхса пыраççĕ.

Чĕлхе «мулĕн» тĕрлĕ сийне тишкересси класран класа анлăланса пырать, пуплеве аталантарассин тĕллевĕсемпе тачă çыхăнать.

**ПРЕДМЕТĂН ВĔРЕНТΫ ПЛАНĔНЧИ ВЫРĂНĔ**

Çирĕплетнĕ вĕрентÿ планĕ тăрăх чặваш чěлхи валли 438 сехет уйăрнă: 1 кл эрнере 4 сехет (пурĕ 132сех.), 2 класра -3 сехет ( пурĕ 102 сех), 3 класра-3 сехет (пурĕ 102 сех), 4 класра- 3 сехет (пурĕ 102 сех).

**ПРЕДМЕТ ШАЛАШĔН ПАХАЛĂХЛĂ ПĔЛТЕРĔШĔ (ценностные ориентиры)**

«Чǎваш чěлхи» предмета вĕрентесси чи малтан шкул ачин харкамлăхне, унăн ăславлă пултарулăхне, кăмăл-сипетпе илемлĕх туйăмĕсене аталантарассипе çыхăннă.

Вĕрентÿпе аталантару тата сапăрлав (воспитани) задачисене татса панă чухне илемлĕ сăмахлăхпа пуплевре усă курас мехелпе анлă усă курасси вĕрентекенсемшĕн те, ашшĕ-амăшĕсемшĕн те яланах пĕлтерĕшлĕ ыйтусенчен пĕри пулнă. Хальхи вăхăтра, ачасем сахал вуланă, вĕрентÿ условийĕсем çĕнелсе улшăннă тапхăрта, асăннă ыйту çивĕчлĕхĕ тата ÿссе кайрĕ. Ачасем илемлĕ литературăпа кăсăкланманни, илемлĕ литература хайлавĕсене суйласа илме, йышăнма, вуласа ăнланма, хак пама пĕлменни аслисене хытă пашăрхантарать.

Ачасен вулавçă культурине ăнăçлă хăнăхтарса пырсан вĕсен пурнăçĕнче илемлĕ литература, илемлĕ сăмахлăх витĕмĕ пысăкланса каять. Илемлĕ литература этемĕн кăмăл-туйăмне вăратакан, хускатакан, йĕркелекен хатĕрсенчен пĕри. Вăл ачан шухăш вĕçевне, ăслав пултарулăхне аталантарать, ăс-тăна çивĕчлетет. Вулав, уйрăмах илемлĕ литературăна вулани, этеме харкам тĕллĕнех аталанса пыма май паракан хăватлă хатĕр.

Пуçламăш классенче «Чǎваш чěлхи» предметăн пĕлтерĕшĕ уйрăмах пысăк, мĕншĕн тесен шăпах çак вăхăталла этемĕн ăс-хакăлпа кăмăл-сипет пахалăхĕсем, ĕç-хĕл тĕсĕсем никĕсленеççĕ, психикăн ытти мĕн-пур функцийĕсем çирĕпленсе аталанма пуçлаççĕ.

Нумай вулани, вуланине итлени ачан ăс-тăнне çивĕчлетет. Вăл вĕренÿре кирлĕ ăслайсене ăнăçлăрах алла илсе пырать. Илемлĕ литературăна чуна хывасси ăспа кăна мар, сисĕм-туйăм урлă та пулса пырать. Çавăнпа илемлĕ хайлавсемпе паллаштарни ачан кăмăл-сипет тата илемлĕх туйăмĕсене (тараватлăх, савăнса киленни, тĕлĕнни, сапăрлăх т.ыт.те.) аталантармалли паха услови те пулса тăрать. Илемлĕ сăнара, чĕлхен илемлĕхпе сăнарлăх мелĕсемпе хатĕрĕсене ăнланас тесен мĕн вуланине ăсра курма пултармалла. Çавăнпа литература вулавĕн урокĕсенче ачасен сăнарлă шухăшлавне аталантарассипе çыхăннă ыйтусене ăнкарса татса пама майсем ытларах.

Пуçламăш классенче «Чǎваш чěлхи» вĕренÿ предмечĕ кăна мар, вăл ача-пăча аталанăвне тата воспитани ĕçне витĕм кÿрекен хăватлă хатĕр те. Литература çÿпçи кăмăл-туйăмпа ăс-хакăл пахалăхĕсене аталантармалли майсемпе мелсем тĕлĕшĕнчен питĕ пуян. Илемлĕ сăмах, сăнарлă пуплевĕн палăрту хатĕрĕсемпе мелĕсем шкул ачисене культура тĕлĕшĕнчен аталантармалли никĕс. Гражданлăх тата патриотизм воспитанийĕн никĕсĕ те – литературăн паха хайлавĕсене вуланинче.

Вулав урокĕсенче воспитани задачисем анлăнрах, ăнăçлăнрах пурнăçланса пыраççĕ. Ăсĕпе вулавçă хăй мĕн вуланине чĕри витĕр кăларать, лайăххипе япăххине, ыррипе усаллине уйăрма хăнăхать. Ку пахалăхсем пуçламăш классенчех никĕсленсе аталанма пуçламалла. Илемлĕ хайлавсене тимленĕ, ăса хывнă май ача-пăчан кăмăл-сипет, ăс-хакăл тата туйăм опычĕ пуянланса аталанать.

Илемлĕ литература социаллă пурнăçа, çут çанталăка сăнарласа сăнлать. Çавăнпа унăн витĕмĕ те вăйлăрах, çивĕчрех.

**ПРЕДМЕТĂН ПУЛАС РЕЗУЛЬТАЧĔСЕМ**

Ачасенчен кĕтекен результатсем.

Пуплеве пур енлн аталантарнă май чĕлхене ансат тишкерме, терминсемпе усă курма вĕрентесси

Предметăн пайрам результачĕсем:

- ачасем алфавитри сас паллисене, вĕсен пĕлтерĕшĕсене, уçă тата хупă сасăсен уйрăмлăхĕсене, сăмахри уçă сасă çине пусăм ÿкни-ÿкменнине, сасăсем хытă тата çемçе пулнине, сăмахсене пĕр йĕркерен теприне мĕнле куçармаллине пĕлни;

- 35\_40 сăмахлă текста каллиграфи тĕлĕшĕнчен тĕрĕс те таса, сас паллисене сиктерсе хăвармасăр, пăтраштармасăр пăхса çырни;

- 25\_30 сăмахлă текста итленипе (диктант) çырма пĕлни;

 - сăмаха сыпăклама, пĕр йĕркерен тепĕр йĕркене тĕрĕс куçарма;

- çемçе хупă сасăсене çырура тĕрĕс палăртма, вăрăм хупă сасăллă сăмахсене (программăра кăтартнисене) тĕрĕс çырни;

 - çын ячĕпе хушаматне, ашшĕ ятне, выльăхсемпе чĕр чунсен уйрăм ячĕсене, хула, ял, урам, юханшыв ячĕсене пысăк сас паллипе пуçласа çырма пултарни;

 - сăмахсен сасă тытăмне тишкерме (вĕсене сыпăклама, уçă тата хупă сасăсене, сасăсемпе сас паллисен йĕркине тата хисепне палăртма) пĕлни;

 - япалана, унăн ĕçне, паллине пĕлтерекен сăмахсене ыйтăвĕ тăрăх ушкăнлама-пултарни;

 - предложенин тĕп членĕсене – подлежащипе сказуемăя – тупма пĕлни;

 - ыйтусем тăрăх ансат предложени членĕсем хушшинчи çыхăнăва палăртма вĕренни;

- предложение пысăк сас паллирен пуçласа çырма, ун вĕçне, интонацие кура, пăнчă, ыйту е кăшкăру палли лартма пĕлни;

30\_45 сăмахлă текст тăрăх ыйтусене хуравласа изложени çырма;

 2\_3 предложениллĕ текст тума пултарни.

Харкамлăх результачĕсем

- тăван чĕлхене хаклама, хисеплеме хăнăхса пыни;

- кашни халăхăн хăйĕн чĕлхи, вăл ыттисенчен уйрăлса тăнине ăнланни;

- чĕлхепе кăсăкланма пуçлани, харпăр хăй пуплевне лайăхлатас кăм*ăл-*туйăм амаланни

Пур предмета та вĕрентнĕ май кĕтекен результатсем:

- пулăмсене тарăнрах ăнланма вĕренсе пыни

- ăнлавсене уçăмлама, ушкăнлама хăнăхса пыни

- тишкерÿ-пĕтĕçтерÿ, танлаштару хăнхĕвĕсем çирĕпленсе пыни

Предметăн пулас результачĕсем

Пĕлÿлĕх(познавательные) результачĕсем:

- çырнă чух мĕнле лармаллине тата çыру хатĕрĕсемпе мĕнле усă курмаллине пĕлни;

- таврари япаласене, пулăмсене тĕпчес ăнтăлав аталанни;

- таврари япаласемпе пулăмсем çинчен мĕн пĕлнине системăлани: «Тăван çĕр-шыв» ăнлава уçăмлани. Вăл çуралнă вырăн, тăван ял, тавралăх, хăй пурăнакан республика тата çĕр-шыв (Раççей) пулнине ăнланни, унăн культури, мухтавлă çыннисем çинчен пĕлни; çут çанталăк законĕсем, япаласемпе пулăмсем пĕр-пĕринпе çыхăнса аталаннине курни;

- тавралăх енĕсене, япалан вырăнне кăтартма, тавралăхри вырăнне палăртма пĕлни;

- япаласен пĕрпеклĕхне, уйрăмлăхне, вĕсем мĕнпе уйрăлса тăнине курма, палăртма пултарайни;

- ачан тавракурăмĕ анлăланни, çут çанталăкри пулăмсем, çулталăк вăхăчĕсем, çемье, чĕр чунсем, ачасен пурнăçĕ, ĕçĕ-хĕлĕ çинчен тĕплĕнрех пĕлни, тĕнче курăмĕ йĕркеленсе пыни;

- туйăм культури çивĕчленни, кирлĕ вăхăтра пулăшма, мĕн тумалла, мĕнле тумаллине тавçăра пуçлани;

-пысăк, пĕчĕк, тан уçлăха курни, логикăллă шайлаштарайни;

- вĕренÿ хатĕрĕсенче кирлĕ материала шыраса тупма пĕлни;

- вĕренÿ хатĕрĕсенче панă символсене, модельсене, схемăсене,паллăсене ăнланни;

Йĕркелÿ-хаклав(регулятивные) результачĕсем:

- тантăшĕсен тата харпăр хăй ĕçне тищкерейни тата пахалайни;

- тишкерÿ - пĕтĕçтерÿ ĕçне хăнăхни, пĕтĕмĕшлине пайсем çине уйăрма, пайĕсене пĕтĕçтерме пĕлни;

- тĕрĕс курма, япаласен уçлăхри вырăнне палăртма пултарни;

- хăйĕн ĕçне вĕрентекен, юлташĕсем хакланине йышăнни;

- вĕрентекен, класпа пĕрле палăртнă задачăна татса памалли тĕрлĕ майсем тупни;

- хăвăн шухăшна ăнлантарса парайни;

- йăнăша курма, пĕр-пĕрне йăнăш тăвасран асăрхаттарма вĕренни;

- ĕç йĕркине, мĕн хыççăн мĕн тумаллине, мĕншĕн ун пек тумаллине тавçăрни;

- ĕçĕн кашни тапхăрне вĕрентекен пулăшнипе хак парса пырайни;

- харпăр хăй ĕçне планлама пĕлни.

 Хутшăну(коммуникативные) результачĕсем:

- шухăша тĕрĕс те уçăмлă, çыхăнуллă каласа пама тăрăшни;

- текстпа ĕçлеме пĕлни, вулани çинчен çыхăнуллă тата уçăмлă каласа пама тăрăшни;

- ачан пуплевĕ, йăнăша курма, пĕр-пĕрне йăнăш тăвасран асăрхаттарма вĕренни;

-пуплев культури аталанни: пĕр-пĕр япала, пулăм, ĕç çинчен çыхăнуллă, кирлĕ сăмахсемпе усă курса каласа пама пултарни; юлташпа, аслисемпе, ваттисемпе мĕн çинчен тата мĕнле сăмахсемпе усă курса калаçмаллине ăнкарни, кампа калаçнă чух, хăçан, мĕнле сăмахсемпе (сывлăх сунни, тав туни, сывпулашни) усă курмаллине тавçăрни;

- çывăх, хирĕçле, пĕр пĕлтерĕшлĕ, нумай пĕлтерĕшлĕ сăмахсен пĕлтерĕшĕсене тĕрĕсрех, тарăнрах ăнланни, вĕсен ретĕнче кирлине суйлайни;

- сăмахсен куçăмлă пĕлтерĕшне ăнланни;

- чăваш чĕлхинче сăмахсен предложенире çирĕп йĕрке пуррине ăнланни, ăна пуплевре тытса пырайни;

- каласа парассин тĕрлĕ тĕсĕсене (калав, сăнлав, уйлав) пĕлни. Вĕсен тытăмĕпе уйрăмлăхĕсене курма, калавăн тĕрлĕ тĕсне йĕркелеме пултарайни;

- калав темине, тĕп шухăшне палăртайни;

- хутшăну пуплев\ (диалог) тытăмне, унти предложенисен хăй евĕрлĕхне (ытларах тулли мар предложенисем) пĕлни. Диалог шалашĕ пĕр темăна, пĕр тĕп шухăша пăхăнса тăнине ăнланни. Майĕпен хутшăну пуплевне тĕрлĕ пуплев ситуацийĕсенче усă курма пултарни;

- ушкăнпа ĕçлеме пĕлни;

- сăмах йышĕ пуянланни;

- çынсем тĕрлĕрен шухăшлама пултарнине ăнланни.

Ача пуплевĕнчи тĕп ĕç - хĕлсене( тăнлассине, калаçассине, вулассине, çырассине) аталантарса пынипе пĕрлех тăван чĕлхе вĕрентнĕ чух çак тĕллевсене пурнăçламалла:

Вĕрентекенсен çынлăх туйăмĕсене вăйлатмалла, пурнăçа юратма, ырра шанса тăма тата хăйсене те ырă кăмăллă, сăпайлă пулма хăнăхтармалла;

Ачасем таврари пурнăç, этемпе çут çанталăк çинчен мĕн пĕлнине анлăлатмалла;

Ачасен çыхăнуллă тата сăнарлă шухăшлăвĕпе асне, асăмлас хевтине аталантармалла;

Вĕренÿ ĕç-хĕлне лайăхрах хăнăхтарса, унăн ăслайĕсене «алла илме» май туса памалла; вĕренÿ вăхăчĕпе перекетлĕ усă курма, харпăр хăй тĕллĕн ĕçлессин ансатрах мелĕсене чухлама вĕрентмелле;

Тăрăшуллă та тимлĕ вĕренме, пĕлÿпе пурнăç тĕслĕхĕсен çăл куçĕпе – кĕнекепе кăсăкланма хăнăхтармалла.

**ПРЕДМЕТĂН ШАЛАШĔ (СОДЕРЖАНИЙĔ)**

Тин çеç шкулта вĕренме пуçланă ачасене хутла вĕрентесси кăткăс ĕç. Сас паллисене ăса хывма, сыпăнтарса вулама, вĕсене çырма хăнăхтарма, çавăнтах вулама-çырма вĕрентесси 1-мĕш класра вĕренÿ çулĕ тăршшĕпе пулса пырать. Вулама-çырма вĕрентмелли уроксем эрнере 4 пулмалла. Еç ăнăçлăрах пултăр тесе меслетçĕсем ăна тапхăрăн йĕркелеме сĕнеççĕ: букварь умĕнхи тапхăр, букварь тата букварь хыççăнхи тапхăрсем.

Хатĕрлев  тапхăрĕ

Хатĕрлев тапхăрĕ икĕ эрне тăсăлать. Ку тапхăра ытларах тăсни вулама-çырма вĕрентес вăхăта кĕскетни пулать пулин те, ачасем шкулта хутла вĕренме мĕн таран хатĕррине шута илсе учитель хатĕрлеве ытларах вăхăт уйăрма та пултарать. Ку тапхăрта малти вырăнта пĕлÿ илесси мар, хăнăхусем туянасси пулмалла.

*Сас паллисем вĕреннĕ  тапхăр*

Ку тапхăр çав тери яваплă: ачасен вулас-çырас ăсталăх никĕсĕ хывăнать. Сак ĕç çĕнĕлĕхĕпе вĕсен вĕренÿри пулас çитĕнĕвĕсем тачă çыхăннă.

Эпир вулама-çырма вĕрентме усă курма сĕнекен меслете талккишлĕ анализ-синтез меслечĕ теме пулать. Вăл XIX ĕмĕрĕн иккĕмĕш çурринчех сарăлса çирĕпленнĕ сасă анализ-синтез меслечĕн варианчĕ.

Тапхăр сентябрь çурринчен пуçласа апрель вĕçĕ таран тăсăлать.

*Сас паллисем вĕреннĕ хыççăнхи тапхăр*

Ку тапхăр тăван чĕлхери пур тĕп сасăсемпе, вĕсен сас палийĕсемпе паллашнă хыççăн пуçланать те вĕренÿ çулĕ вĕçлениччен тăсăлать. Тапхăрăн тĕп тĕллевĕ \_ ку таранччен харпăрланă ăслай-хăнăхусене, ăнланусене çирĕплетесси, пуплев ĕç-хĕлĕн пур енĕсене те малалла аталантарасси, çивĕчлетесси.

Сасăсемпе сас паллисем.

Вĕсем хушшинчи уйрăмлăхсем çинчен ачасем 1-2 классенчех пĕлеççĕ. Сасăсем уçă тата хупă, хытă тата çемçе, янăравлă тата янăравсăр пулнине палăртма вĕренеççĕ, сыпăк, пусăм ăнлавсемпе паллашаççĕ, схемăпа усă курса сăмахсен сасăпа сас пали тытăмне тишкереççĕ. Вулама-çырма вĕренмелли кашни урокрах ачасем пуплевĕн ансаттĕслĕхĕсене пăхса тухаççĕ, çавна май фонетика терминĕсемпе усă курма та хăнăхаççĕ. 2 класра фонетикăпа графика тишкерĕвĕ тĕрĕс çырма вĕрентессипе тата пуплев кăлтăкĕсене юсассипе çыхăнать.

3-4 классенче ачасен çак пĕлĕвĕсемпе ăслайĕсем, хăнăхăвĕсем малалла аталанаççĕ. Вĕсен пуплеве тăнлас-итлес сисĕмĕ çивĕчленет, сăмахăн сасăпа сас пали тытăмне чухласси лайăхланать. Ку тапхăрта фонетикăпа графика тишкерĕвĕпе усă курнин тĕп тĕллевĕсем- йăнăшсăр çырса илес, илтнипе çырас, çырнине тĕрĕслес ăслайсене вĕрентесси, тĕрĕс çырас хăнăхусене лайăхлатасси.

Тĕпрен илсен, фонетикăпа графика тишкерĕвне вĕрентнин тĕллевĕсем 1 класра та , 2-4 классенче те пĕрешкел: ачасем сасăсене ăнланса уйăрма, вĕсене тăван çырулăхра йышăннă пек палăртма вĕренмелле. 1 класс пĕтернĕ тĕле вĕсен çакна пĕлмелле: каланипе çырни хушшинче турĕ шайлашу çук, сăмахри сасăсемпе сас паллисен йышĕ пур чухне те пĕр пек маар, чылай сас паллин темиçе пĕлтерĕш пулать (сăмахран, хытă хупă сасса та, çемçине те пĕр пекех палăртатпăр: ут-ут, сăн-сĕн), хăш-пĕалли икĕ сасса палăртать(яка, юрă, ешчĕк), тепĕр чухне пĕр сассах икĕ сас пали çырса палăртатпăр (кукăль, мăкăнь, вулать).

2 класра вырăс чĕлхинчен кĕнĕ хăш-пĕр сăмахсене калассипе, çырассипе паллаштарма пуçлатпăр. Кунсăр пуçне ачасем чăн чăваш сăмахĕсенчи вăрăмланнă сасса илтме, ансат тĕслĕхсенче ăна икĕ пĕр пек сас пали çырса палăртма вĕренеççĕ, илтнипе (диктант) Сырма хăнăхаççĕ.

3-4 классенче тĕрлĕрен хăнăхтару пурнăçланă май вĕренекенсем тĕс çырассин йывăрлăхĕсене асăрхама-туйма, орфографин чылай правилипе усă курма пуçлаççĕ. Çапла вара, сăмахăн сасăпа сыпăк тытăмне тишкерес хăнăхусене лайăхлатса пырса, вĕсене сăмахăн пĕлтерĕшлĕ пайĕсене асăрхамалли хăнăхтарусемпе çыхăнтарса ачасен тĕрĕç çырас мехелне вăйлатсах пыртпăр. Унсăр пуçне фонетикăпа графика тишкерĕвĕ ачасен пуплев культурине лайăхлатассипе тачă çхăнмалла.

Сăмах.

Пуçламăш шкулта вĕренекенсен сăмах йышне пуянлатассине тăватă çулĕпех тĕп тĕллевенсен пĕри те6се шутламалла. Ку тĕллеве пуплеве пур енлĕн аталантармалли уроксенче тĕрлĕ хăнăхтарцу тутарса пурнăçламалла. Чĕлхемĕрти сăмахсем вăл е ку япалана, пулăма, вĕсен ĕçне т.ыт.те.палăртнине, пĕлтерĕшĕпе çывăх е хире-хирĕç пулнине, предложенире, текстра сăмахпа темиçе пĕлтерĕшпе усă курма май пурине ачасем чĕлхе теорине туррĕн вĕренсе маар, тĕрлĕ хăнăхтару, сăнавсем тунă май куç кĕрет курмалла. Вĕсем шухăша тĕрĕсрех палăртакан сăмахсене суйлама вĕренсе пыраççĕ, сăмах йышĕ пуянланса пырать, унпа усă курасси лайăхланать.

2 класра сăмах тытăмĕпе паллаштарма пăхна. Анчах ку терминсемпе паллаштаричченех сăмахсем пĕлтерĕшлĕ пайсенчен тăнине асăрхама пулăшакан, вăл е ку пĕлтерĕшлĕ пай пурине кура сăмахăн пĕлтерĕшне тавçăрма вĕрентекен хăнăхтарусемпе усă курмалла. Çакă ачасен сăмах йышне пуянлатас ĕçре пысăк вырă йышăмалла.

3 класра сăмах тытăмне туллинрех вĕренме палăртнă. Вулав тата çыру хăнăхтарăвĕсем пурнăçланă май вĕренекенсем ансат тĕслĕхсенче сăмах тăвакан тата сăмаха улăштаракан аффикссене асăрхама пуçлаççĕ, çапла вара вĕсем сăмахпа сăмахăн форми хушшинчи уйрăмлăха курма хăхаççĕ. Сăмах тытăмне тишкерме хăнăхни ăна мĕнле çырмаллине тавçăрма, çрнине тĕрĕсленĕ чух çак ăслайпа усă курма май парать. Вырăс чĕлхинчен кĕĕ сăмахсенче б, г, д, ж, з, ё, о, ц, щ сас паллисем çратпăă сасă икĕ уçă сасă вăрăммăн илтĕннĕ чух та ăна час-часах вырăс чĕлхинчи евĕр пĕр сас паллипех паллă тăватпăр (парта, Саша, математика), пуçламăш формăра сăмах вĕçĕнчи (ă) сасса а е я çырса палăртатпăр (Нина, Галя).

Сăмахсене пĕлтерĕшĕ енчен ушкăнласси-тишкересси ерипенех вĕсен улшăну мелĕсене сăнассипе çыхăнса каять. Пуçламăш классенче ачасем пилĕк тĕп пуплев пайне уйăрма вĕренеççĕ: япала ячĕ, глагол, паллă ячĕ, хисеп ячĕ, ылмаш (местоимении). Пуплев пайĕсене уйăрмалли мелсемпе вĕсем пуплев пайĕсен терминĕсемпе паллашиччен чылай малтан паллашма тытăнаççĕ.

Программăра палăăуплев пайĕсене вĕренекенсем лексика пĕлтерĕшне, ыйтăвĕсене тата улăну мелĕсене кура уйăрма хăнăхмалла. Ку тĕллеве пурнăçласси виçĕ тапхăра тăсăлать. 2 класра вĕренекенсем япалана, ĕçе, вĕсен паллисене пĕлтерекен сăмахсен ыйтăвĕсене калама хăнăхаççĕ, сăмахсене вĕсем мĕнле ыйтурине кура ушкăнлама тытăнаççĕ. 2 класра вĕсем япала ячĕ, глагол, паллă ячĕ, ылмаш терминсемпе усă курма хăнăхмалла. Ылмаш тесе ку класра сăпат ылмашне калаççĕ. Хыç сăмахсемпе союзсем çинчен ятарласа вĕренмеççĕ, анчах та вĕсем уйрăм сăмахсем пулнине туйма, вĕсене уйрăм çрма хăнăхтарса пымалла.

3 класра вĕренекенсене япала ячĕсем улшăннине, вĕсем пĕрреллĕ тата нумайлă хисепсенче пулнине, ытти сăмахсемпе çыхăннă чух тĕрлĕ аффикс йышăнма пултарнине тĕслĕхсемпе кăтартса памалла. Укĕм (падеж) терминпа паллаштармалла маар, апла пулин те ачасем укĕм аффиксĕсем йышăннă япала ячĕсен ыйтăвĕсене лартма вĕренсе çитмелле. Еç-хĕлсене, вĕсем хăш вăхăтрине, паллă ячĕсене тĕĕ хăнăхтару тунă чух пĕлтерешпе ыйтăвне кура палăртма хăнăхмалла. Шут хисеп ячĕсен туллии тата кĕске формисене тĕрĕс çырма хăнăхтармалла, ку пуплев пайĕн кĕске формисене япала ячĕсемпе çыхăнтарма, вĕсемпе пуплевре усă курма вĕрентсе пымалла.

4 класра маларах вĕреннĕ пуплев пайĕсемпе паллаштарма, япала ячĕсем мĕнле укĕмрине чухлама, терминпа усă курма хăнăхтармалла. Сăпатланă май сăпат формисемпе пĕрреллĕ тата нумайлă хисепсенче тĕрĕс усă курма, вĕсене тĕрĕс калама тата çырма вĕрентмелле. Тĕрлĕ укĕмри япала ячĕсене сăпат ылсашĕпе ылмаштарнине сăнаттарса ку мелпе пуплевре усă курма хистемелле.

Паллă ячĕсем çинчен те 4 класра вĕренекенсене çĕĕ пĕлу памалла. Уйрăмаъх вăйлă степеньри ем-ешĕл, сап-сарă, кăн-кăвак йышши паллă ячĕсене тĕрĕс çырассине тимлемелле.

Грамматика формисем.

Пуплев пайĕсем пирки çулерех каланисĕр пуçне кашни класрах уйрăмах тимлемелли грамматика формисен шутĕнче- япала ячĕсен камăнлăхне (сăпатна) палăртасси, пулăшу пĕлтерĕшлĕ япала ячĕсен тăтăшрах тĕл пулакан укĕм формисем.

Предложени.

Кĕсçĕн классенче вĕренекенсен: 10 предложени пуплевĕн тĕллевне кура калуллă, ыйтуллă, е хистевлĕ (хушуллă) пулнине, ăна мĕнле каланине кура – кăшкăруллă е кăшкăрусăр пулни çинчен; 2) предложении членĕсем çичен; 3) предложенири сăмахсен çыхăнăвĕ çичен; 4) предложени сăмах майлашăвĕсенчен тăни çинчен пĕлмелле. Çак ăнлавсемпе ачасене 4 çул хушшинче ерипен паллаштарса çитермелле.

1 класра ачасем предложение пуплевре асăрхама, ăна сăмахран уйăрма, ăна çырма, пысăк сас паллинчен пуçлама, вĕçĕнче пăнчă лартма вĕренеççĕ.

2 класра предложении вĕçĕче, пăнчăсăр пуçне, ыйту е кăшкăру пали лартассипе паллашаççĕ, уйрăм сăмахсене палăртса калама, предложении вĕçĕнчи паллăпа тивĕçуллĕ интонации тума хăнăхаççĕ.

3 класра вĕренекенсем предложении пуплев тĕллевне кура калуллă, ыйтуллă, хистевлĕ, интонацине кура – кăшкăруллă е кăшкăрусăр пулни çинчен пĕлмелле, предложенин çак тĕсĕсемпе пуплевре тĕрĕс усă курма хăнăхмалла.

4 класра ачасем пĕр йышши членлă предложенисемпе паллашаççĕ. Ку предложенисене тĕрĕс интонаципе калама, вĕсемпе калаçура тата çырура усă курма, пĕр йышши членсене çырура хуреллĕ пăнчăпа уйăрма вĕренмелле.

Предложени членĕсемпе паллашасси 2 класран пуçланать. Ачасем кам е мĕн çинчен тата мĕн каланине палăртакан сăмахсене тупма вĕренеççĕ. 3 класра кĕçĕн членсем терминпа усă курма тытăнаççĕ.

Тĕрĕс çырма вĕрентесси кулленхи словарь ĕçĕпе, фонетика, морфологи тата синтаксис хăнăхтарăвĕсемпе тачă çыхăнмалла.

Çыхăнуллă пуплев.

Кĕçĕн çулхи ачасем малашне мĕнле вĕренсе пырасси, ăс-тăн илесси пуплевпе шухăшлав аталанăвĕсенчен килет. Çавна кура çыхăнуллă пуплев хăнăхтарăвĕсем кашни урокрах тĕп вырăнта пулмалла. Вĕсене текста вулассипе, тăнлассипе çыхăнтармалла, вĕсемпе пĕрлех текст тăвасси те, ăна çрасси те кашни класрах тивĕçлĕ вырăн йышăнмалла.

Кĕçĕн классенче вĕренекенсен çхăнуллă пуплевне аталантарасси, пĕтĕмĕшле илсен, çыхăнуллă текст тума вĕрентессипе пĕр килет. Вуланă е итленĕ калав, выляса кăтартнă диалог- ачасемшĕн çавăн евĕр текст тумалли тĕслĕхсем.

Çыхăнуллă пуплев хăнăхтарăвĕсене вулав урокĕсенче те, чĕлхе урокĕсенче те ирттермелле, вĕсене сăмах вĕççĕн каласа та, çырса та пурнăçламалла. Чĕлхе урокĕсенче, тĕпрен илсен, изложенисемпе сочиненисем, вулав урокĕсенче вара сăмах вĕççĕн тумалли ĕçсем ытларах сĕнмелле.

Ачасене текст ăнлавпа паллаштармалла, текстăн тытăмне сăнаттармалла, ансат текстсем тума вĕрентмелле. Çак ĕçре тĕрлĕ мелпе, курăм хатĕрĕсемпе анлăн усă курмалла.

Ăславлă (творчествăллă) çыру урокĕсем.

Программăри тăван чĕлхе курсĕнче ятарласа ăславлă çыру урокĕсем палăртнă. Вĕсене 2 класран пуçласа икĕ эрнере пĕрре ирттермелле.

Çыру урокĕсене тĕллевлĕ те тухăçлă ирттерес тесен кашни вĕрену чĕрĕкĕнче миçе изложенипе сочинени ирттермеллине, вĕсенчен хăшĕсем сăмах вĕççĕн тата çырса пурнăçламаллисем пулмаллине, текст тума вĕренессин хăш йывăрлăхĕсемпе çыхăнмаллине, тăван чĕлхе ытти уроксемпе мĕнле шайлашмаллине малтанах палăртса хумалла.

Вуланине каласа пама, изложении çырма хăхни ачасене харпăр шухăшне, сăнланине çыхăнуллăн çырса палăртма хатĕрлет.

Ăслав çыру урокĕсем чĕлхе урокĕсемпе тачă çыхăнса тăмалла.

Сочинении темисене палăртнă чух ачасем класра мĕн вуланине. Курни-илтнине, вĕрентуçĕпе пĕрле укерчексем пăхнине шута илмелле. Тема сĕннĕ чух вĕренекенсен усĕмне, ăнланăвĕпе шухăш-ĕмĕтне шута илмесенвĕсем ĕçе ăнăçлă пурнăçлаймаççĕ: сочинении чухăн шухăшлă, тытăмĕпе кăнттам, чĕлхипе начар пулса тухать. Сочинени темине ачасен усăллă ĕçĕсемпе çыхăнтарсан аван.

Пуçламăш шкулти изложенисемпе сочиненисем ытларах калуллисем пулмалла. Изложенипе сочинении калăпăшĕ пуçламăш классенче пысăк пулмалла маар. Вĕсене турех тасан çыртармалла, икĕ хут çыртарса пĕр урокран ытла тăстармалла маар. Пĕчĕкрех ĕçсене вулав тата чĕлхе урокĕсенче ирттерме е класра лайăх хатĕрленсе киле пама та юрать.

Çырма вĕрентесси. Тĕрĕс те илемлĕ çырасси.

Пуçламăш классенче тăван чĕлхепе тĕрĕс те илемлĕ çырма вĕрентес ĕç нумай енлĕн пулса пырать. Тĕрĕс, таса, илемлĕ çырма вĕренччĕр тесен ачасен алă хăнăхăвĕпе куç вçине куллен лайăхлатма тăрăшмалла. Çырăва вĕрентнĕ май сасса сас паллипе палăртма, сас паллине, сăмаха, предложение çăмăллăн вулама-çырма, вĕсене кĕнекерен е класс хăми çинчен çырса илме, çырнине тĕрĕслеме, йăнăшсене турлетме хăнăхтармалла.

Таса та илемлĕ çырма вĕрентме программăра ятарлă уроксем палăртман. Ку ĕçе тăван чĕлхе урокĕсенче куллен туса пымалла. 1 класра çру хăхтарăвĕсене «Çыру тетрачĕпе» усă курса йĕркелемелле.

Таса çырмалли хăнăхтарусене 2-4 классенче урокри грамматика тата орфографии материалĕпе çыхăнтарма тăрăшмалла. Пуçламăш шкулта вĕренекен ачан çырăвĕ тирпейлĕ, вулама меллĕ, тĕрĕс пулмалла. Таса та илемлĕ çрма вĕрентни тирпейлĕ пулма, кирек мĕнле ĕçĕ те турĕ кăмăлпа, тăрăшуллă тума хăнăхтарать.

**Чăваш чĕлхи урокĕсен тематикăллă планĕ 1 класс**

|  |  |  |
| --- | --- | --- |
| **№\№** | **Раздел** | Сехет шучĕ |
| 1 | Умĕнхи тапхăрти уроксем | 12 |
| 2 | Сас палли тапхăрĕнчи уроксем | 120 |
|  | Пурĕ | 132 |

**Тематика планĕ. 2 класс.**

|  |  |  |
| --- | --- | --- |
| № | Раздел ячĕ | Сехетсен шучĕ |
| 1 | 1-мĕш класра вĕреннине аса илни. |  4 сех |
| 2 | Сасă тата сас палли | 28 сех |
| 3 | Сăмах. Япала ячĕ |  19 сех. |
| 4 | Ĕçе пĕлтерекен сăмахсем | 18 сех |
| 5 | Япала пал­лине пĕлтерекен сăмахсем | 12 сех |
| 6 | Предло­жени |  13 сех |
| 7 | Вĕреннине пĕтĕмлетни |  8 сех |
|  |  |  |

 **3 – м**ĕ**ш клас**ă**н тематик**ă**лл**ă **в**ĕ**рену план**ĕ

|  |  |  |
| --- | --- | --- |
| **№ п/п** | **Раздел ячĕ** | **Сехетсен шучĕ** |
| 1. | Пĕрремĕшпе иккĕмĕш классенче вĕреннине аса илесси | 6 |
| 2. | Сасă. Сас палли. | 24 |
| 3 | Предложени | 23 |
| 4. | Сăмах | 12 |
| 5 | Пуплев пайẽсем. Япала ячẽ. | 9 |
| 6 | Глагол | 15 |
| 7 | Паллă ячĕ | 7 |
| 8 | Виççĕмĕш класра вĕреннине аса илсе çирĕплетесси | 6 |
|  |  | **102 сех.** |

**Тематикăлла план 4 класс**

|  |  |  |
| --- | --- | --- |
| № № | Раздел  | Сехет шучĕ |
| 1 | Вĕреннине аса илни. | 9 сехет |
| 2 | Сăмах тытăмĕ тата пулавĕ | 12 сехет |
| 3 | Текст | 5 сехет |
| 4 | Предложенин пĕр йышши членĕсем | 6 сехет |
| 5 | Пуплев пайесем | 2 сехет |
| 6 | Япала ячĕ | 11 сехет |
| 7 | Паллă ячĕ | 8 сехет |
| 8 | Хисеп ячĕ | 4 сехет |
| 9 | Местоимени | 3 сехет |
| 10 | Глагол | 21 сехет |
| 11 | Вĕрену çулĕнче аса хывнине аса илесси | 21 сехет |

 **Текста çырса илнине хакламалли виçесем**

|  |  |
| --- | --- |
| **Паллă** | **Орфографипе пунктуаци йăнăшĕсен шучĕ** |
|  | **II класра** | **III класра** | **IV класра** |
| **"5"** | йăнăш çук | йăнăш çук | йăнăш çук |
| ***«4»*** | 1-2 йăнăш, 1 тÿрлетни  | 1 йăнăш, 1 тÿрлетни | 1 йăнăш, 1 тÿрлетни |
| **"3"** | 3 йăнăш, 1 тÿрлетни | 2 йăнăш, 1 тÿрлетни | 2 йăнăш, 1 тÿрлетни |
| **"2"** | 4 йăнăш, 1-2 тÿрлетни | 3 йăнăш, 1—2 тÿрлетни | 3 йăнăш, 1-2 тÿрлетни |

Таса та илемлĕ çырассине тата пысăках мар йăнăшсене (çитменлĕхсене) шута илсе хакласси диктанта хакланă пекех пулмалла. Текста ç ырса илнине хакланă чухне орфо­графипе пунктуаци йăнăшĕсене пĕрле илсе шутлаççĕ.

**Словарь диктантне хакламалли ви**ç**есем.**

Словарь дик­тантне сăмахсене тĕрĕс çырма вĕрентес тĕллевпе куллен ирттермелле. Сăмахсен пĕлтерĕшĕ ачасемшĕн ăнланмалла пултăр. Словарь диктанчĕн калăпăшĕ çакăн пек пулмалла: IV класра — 12-14 сăмах.

Словарь диктантне çак виçесемпе хакламалла: «5» **паллă** — диктантра пĕр йăнăш та çук пулсан; **«4» паллă** — диктантра 1 йăнăш, 1 тÿрлетни пулсан; «3» **паллă** — диктантра 2 йăнăш, 1 тÿрлетни пулсан; «2» **паллă** — диктантра 3—5 йăнăш пулсан;

**II—IV классенче диктанта çак виçесемпе хакламалла:**

**«5» паллă çакăн пек чухне лартмалла:** ача орфографипе пунктуаци йăнăшĕсем пачах туман, орфограммăсене тÿрлетмен, каллиграфи виçисене пăхăнса (саспаллисен ĕлкисене уçамлă, пĕрешкел чалăштарса т.ыт.те) çырнă, анчах уйрăм çитменлĕхсем (сиктерсе хăварнă саспаллисене кĕртсе лартни, саспалли ĕлкине тÿрлетни т.ыт.те) пур пулсан.

**«4» паллă çакăн пек чухне лартмалла:** çыру ĕçĕнче ор­фографи йăнăшĕсем 2, пунктуаци йăнăшĕ1 ытла мар, е 1 орфографи, 2 пунктуаци йăнăшĕ, ĕçе тирпейлĕ çырнă, анчах темиçе çĕрте каллиграфи виçисене тивĕçтермен, пĕр-пĕр орфограммăна тÿрлетни пур пулсан.

**«3» паллă çакан пек чухне лартмалла:** орфографипе пунктуаци йăнăшĕсем 6-ран ытла мар, диктантра (вариантсем) орфографи йăнăшĕсем 3-рен 5-е çити, пунктуаци йăнăшĕсем 3 таран, е 4 орфографи, 2 пунктуаци, е 5 ор­фографи, 1 пунктуаци йăнăшĕ, ĕçе тирпейсĕр, каллигра­фи виçисене пăхăнса çырман тата тĕрлĕ орфограммăна тÿрлетни 1-2 пулсан.

**«2» паллă çакан пек чухне лартмалла:** диктантра ор­фографи йăнăшĕсем 6, пунктуаци йăнăшĕ 3—4-ран ытла, ĕçе тирпейсĕр, каллиграфи виçисене пăхăнмасăр çырнă, 3—5 тÿрлетни пур пулсан.

**Диктантра çаксене йăн**ă**ш тесе шутламалла:**

а) самаха орфографи правилисене пăсса çырни, сас­паллисене сиктерсе хăварни, саспаллисене е сăмах сыпăкĕсене ылмаштарса лартни, пĕр сăмаха тепĕр сăмахпа улă-штарни;

а) вĕреннĕ правилăсене пĕлменнипе чарăну паллă лартман е тĕрĕс мар лартнă пулсан.

**Диктантра çаксем йăн**ă**ш шутланмаçç**ĕ**:**

а) ку таранччен вĕренмен орфографи тата пунктуаци правилисемпе çыхăннă йăнăшсем (кун пек сăмахсене класс хăми çине çырса кăтартмалла);

а) предложени вĕçĕнче пĕр хутчен пăнчă лартмасăр хăварнă, тепĕр предложени пуçламăшне пысăк саспаллипе çырнă пулсан;

б) текст шухăшне улăштармасăр пĕр сăмах вырăнне тепĕр сăмах улăштарса çырнă пĕр тĕслĕх кăна пулсан;

ç**аксене п**ĕ**р йăн**ă**ш тесе шутламалла:**

а) тĕрĕс мар çырнă сăмах икĕ е темиçе хутчен тĕл пул­сан, çав правилăпа çыхăннă йăнăша тепĕр сăмахра та тунă пулсан, вĕсене пĕр йăнăш тесе шутламалла;

а) пысăках мар 2 çитменлĕхе (кăлтăка) пĕр йăнăш тесе шутламалла;

ç**аксем пысăках мар çитменл**ĕ**хсем (кăлтăксем) шутланаçç**ĕ**:**

а) сăмахра пĕр саспаллинех асăрхамасар икĕ хут çырни *(паяян, ыраан* т.ыт.те);

а) сăмаха çырса пĕтерейменни *(каранта..., кенек...* т.ыт. те);

б) пĕр йĕркерен тепĕр йĕркене куçарнă чухне сăмахăн пĕр пайне асăрхамасăр пăрахса хăварни *(кĕ(не)-ке, те(ле)-фон* т.ыт.те);

в) преçложенире пĕр сăмахах икĕ хут çырни.

**Пуплев тишкерĕвне хакламалли виçесем:**

Чĕлхе тишкерĕвĕ евĕрлĕ тĕрĕслев ĕçĕсене хакланă чух­не çак виçесемпе уса курмалла:

**«5» паллă** ача ĕçĕ пĕр йăнăшсăр пулсан, вăл терминсемпе правилăсене лайăх пĕлни тата хай пĕлĕвĕпе тĕрлĕ йышши ĕçсем тунă чухне усă курма пултарни палăрсан лартмалла.

**«4» паллă** ача терминсемпе правилăсене лайăх пĕлсен, вĕсемпе грамматика тишкерĕвĕ тунă чухне пĕлсе усă курсан, сăмахсемпе предложенисене тишкерес ĕçĕн 3/4 пайне тусан лартмалла.

«3» **паллă** ача вĕреннĕ материала ăнланни палăрсан, хăй пĕлнипе усă курса тишкерĕвĕн çуррине пурнăçласан лартмалла.

**«2» паллă** ача вĕреннĕ материала начар пĕлсен, вăл «3» паллă илмелĕх хуравламасан е пуплев тишкерĕвĕн ытларахăш пайне пурнăçламасан лартмалла.

 **Усā курмалли хатĕрсем.**

БИБЛИОТЕКА ФОНЧĚ (пичетрен тухнã кẽнекесен ячẽсем)- (КНИГОПЕЧАТНАЯ ПРОДУКЦИЯ)

Тáван чéлхепе литература вулавěн тěслěх программисем: чăваш шкулěн 1-4 классем валли / М.К.Волков, Л.П.Сергеев, Т.В.Артемьева, О.И.Печников, А.Р.Кульева. - Шупашкар: Чăваш Республикин Вĕренÿ институчĕн издательство центрě, 2013. – 80 с.

Т.В.Артемьева., М.К.Волков., «Чаваш букваре»: Чав.кен.изд. 2015

Сергеев Л.П. Чăваш чĕлхи: 2- мĕш класс валли / Л.П.Сергеев, Т.В.Артемьева, А.Р.Кульева. – Шупашкар: Чăваш кĕнеке изд-ви, 2012. – 191 с.:ил.

Чăваш чěлхи: 4 класс валли / Виноградов Ю.М., Кульева А.Р.- Шупашкар: Чăваш кěнеке издательстви, 2007ç.

Т. В. Артемьева, О. И. Печников «Изложени тексчĕсен пуххи» Шупашкар 2006ç.

Кульев О.Г., Кульева А.Р. Чăваш чĕлхипе усă курмалли ĕç тетрачĕсем

Э.Ф. Дмитриева, Т.Г. Эверскова Диктант пуххи: Пуçламӑш классен учителӗсем валли. \_ Шупашкар:Чӑваш кӗнеке издательстви: 2001.\_127 с.

 ПИЧЕТ ПОСОБИЙĚСЕМ

Тематика тãрãх ҫыхãннã сюжетлã картинãсен пухчи

Тẽрлẽ картинãсем е вẽсен фотографийẽсем

Тẽрлẽ словарьсем

Ача-пãча литератури

Техника мелẽпе усã курасси (ТЕХНИЧЕСКИЕ СРЕДСТВА ОБУЧЕНИЯ)

 1.Мультимедиа проекторĕ (май килнẽ таран)

 2. Компьютер (по возможности)

 3. Экспозици экранẽ

 4. Сканер

 5. Принтер лазерный (май килнẽ таран)

 6. Мультимедийлã (цифровые) вẽрентÿ ресурсẽсем